Diari Oficial de la Generalitat Valenciana


Sumari del DOGV 8457, del 04-01-2019 (2018/12303)

ACORD de 28 de desembre de 2018, del Consell, de modificació de les normes urbanístiques transitòries d'urgència de Castelló de la Plana.
-----------------------------------------------------------------------------------------------------------------------------------------

### Dades del document

Número de DOGV
:   8457

Data del DOGV
:   04-01-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/12623


Data del document
:   28-12-2018

Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Acord

Descriptors 

:   * Conselleria d'Habitatge, Obres Públiques i Vertebració del Territori
    * Castelló de la Plana
    * pla d'urbanisme

ACORD de 28 de desembre de 2018, del Consell, de modificació de les normes urbanístiques transitòries d'urgència de Castelló de la Plana.  
 [2018/12507]  
 Per acord del Consell de 27 de febrer de 2015, publicat en el Diari Oficial de la Generalitat Valenciana de 2 de març de 2015, es van aprovar les normes urbanístiques transitòries d'urgència del municipi de Castelló de la Plana.  
L'article 3 de les normes urbanístiques transitòries d'urgència, segons la redacció donada per l'acord del Consell de 13 de gener de 2017 (DOGV 19.01.2017), estableix que estaran en vigor fins a l'1 d'abril de 2019, llevat que entre abans en vigor el Pla general en tramitació.  
L'Ajuntament de Castelló de la Plana, per mitjà d'un escrit de 31 de juliol de 2018, va comunicar al Servei Territorial d'Urbanisme de Castelló la necessitat de prorrogar el termini de vigència establit en l'article 3 de les normes urbanístiques transitòries d'urgència, per a evitar els efectes derivats de l'absència d'una adequada ordenació urbanística.  
El municipi de Castelló de la Plana està tramitant el seu pla general estructural i d'ordenació detallada. Vista la complexitat que suposa la tramitació del nou Pla general, i malgrat l'avançat estat de tramitació, es preveu que l'aprovació definitiva no s'efectuarà abans de l'1 d'abril de 2019, la qual cosa fa necessari, per a evitar el buit legal que en cas contrari es produiria, ampliar el termini de vigència de les normes urbanístiques transitòries d'urgència.  
La proposta de modificació ha sigut sotmesa a participació pública mitjançant anunci publicat en el Diari Oficial de la Generalitat Valenciana de 13 de setembre de 2018. En la redacció s'han tingut en compte els principis de bona regulació previstos en l'article 129 de la Llei 39/2015, d'1 d'octubre, del procediment administratiu comú de les administracions públiques.  
L'aplicació d'aquest acord no té incidència en la dotació dels capítols de despesa assignats a l'organisme competent per raó de la matèria i, en tot cas, ha de ser atés amb els seus mitjans personals i materials.  
  
En conseqüència, per raó del que s'ha exposat, d'acord amb el que disposen els articles 44.6 i 66.3 de la Llei 5/2014, de 25 de juliol, d'ordenació del territori, urbanisme i paisatge, a proposta de la consellera d'Habitatge, Obres Públiques i Vertebració del Territori, el Consell, en la reunió de 28 de desembre de 2018,  
  
ACORDA  
  
Aprovar la modificació de l'article 3 de les normes urbanístiques transitòries d'urgència del municipi de Castelló de la Plana en els termes que figuren en l'annex d'aquest acord, que entrarà en vigor l'endemà de la publicació en el Diari Oficial de la Generalitat Valenciana.  
  
  
València, 28 de desembre de 2018  
  
La consellera secretària,  
Mónica Oltra Jarque  
  
  
ANNEX  
Modificació de l'article 3 de les normes urbanístiques transitòries d'urgència del municipi de Castelló de la Plana  
  
Es modifica l'article 3 de les normes urbanístiques transitòries d'urgència del municipi de Castelló de la Plana, que queda redactat de la manera següent:  
  
«Article 3. Termini de vigència  
Aquestes normes urbanístiques transitòries d'urgència estaran en vigor fins a l'1 d'abril de 2021, llevat que entre abans en vigor el Pla general de Castelló de la Plana, en tramitació, moment en què quedaran automàticament derogades».